12/03/2021 | Administración LocalMunicipal
Val do Dubra
Anuncio de delegación de competencias en Xunta de Goberno Local

ANUNCIO A Alcaldía deste Concello, mediante Decreto núm.50/2021, de data 23/02/2021, resolveu: “Considerando que a organización do Concello de Val do Dubra se completa mediante a Xunta de Goberno Local, por establecelo así o acordo do Pleno do Concello adoptado en sesión de data 11 de xullo de 2019. Considerando que esta Alcaldía ten potestade de delegar o exercicio de determinadas competencias que ten atribuídas na Xunta de Goberno Local, según o disposto nos artigos 21.3 da LRBRL, 43 e 114 do ROF e 14 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Vista a Resolución desta Alcaldía 706/2019 do 22 de outubro de 2019 de delegación de competencias na Xunta de Goberno Local e considerando que a delegación dalgunha das competencias que nela se inclúen non fai operativo o funcionamento da administración por enlentecer algúns procedementos, según se leva observando durante este tempo transcorrido, RESOLVO: PRIMEIRO.–Revogar a delegación de competencias na Xunta de Goberno Local efectuada por resolución da Alcaldía 706/2019, do 22 de outubro de 2019. SEGUNDO.–Delegar na Xunta de Goberno Local as seguintes competencias orixinariamente atribuídas á Alcaldía: 1. Aprobar a oferta de emprego público de acordo co orzamento e co cadro de persoal aprobados polo Pleno; aprobar as bases das probas para a selección do persoal e para os concursos de provisión de postos de traballo; e distribuír as retribucións complementarias que retribúan o especial rendemento, a actividade e dedicación extraordinaria e o interese ou iniciativa con que se desempeñen os postos de traballo que non sexan fixas e periódicas.2. Aprobar dos instrumentos de planeamento de desenvolvemento do planeamento xeral non expresamente atribuídas ó Pleno, así como a dos instrumentos de xestión urbanística e dos proxectos de urbanización.3. O outorgamento das licenzas e autorizacións de todo tipo urbanísticas, medioambientais, de dominio público e de servizos sobre o territorio sempre que estas non estean atribuídas ao Pleno.4. Adoptar os acordos que procedan nos expedientes que se tramiten para a protección da legalidade urbanística.5. A contratación respecto dos contratos de obras, se subministro, de servizos, de xestión de servizos públicos, os contratos administrativos especiais, e os contratos privados, cando o seu importe non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídas as de carácter plurianual, cando a súa duración non sexa superior a catro anos, sempre que o importe acumulado de todas as súas anualidades non supere nin o porcentaxe indicado, referida ós recursos ordinarios do orzamento do primeiro exercicio, nin a contía sinalada. Así mesmo correspóndelle a adxudicación de concesión sobre os bens das mesmas e a adquisición de bens inmobles e dereitos suxeitos á lexislación patrimonial cando o seu valor non supere o 10 por cento, dos recursos ordinarios do orzamento nin o importe de tres millóns de euros, así como alleamento do patrimonio, cando o seu valor non supere a porcentaxe, nin a contía indicados.6. A autorización e disposición de gastos nos supostos previstos no punto anterior.7. A aprobación dos proxectos de obras e de servizos cando sexa competente para a súa contratación ou concesión, e estean previstos no orzamento.8. A concesión de subvencións a particulares, organizacións, empresas e institucións, nas contías establecidas no orzamento de cada exercicio e con sometemento e observancia das bases de execución do orzamento, da normativa sobre subvencións estatal, autonómica e do propio concello.9. A solicitude de subvencións de calquera entidade pública ou privada, sempre que a competencia non estea atribuída por Lei ao Pleno da Corporación, agás neste caso, da delegación deste órgano no ámbito das súas competencias. TERCEIRO.–As delegacións anteriores suxeitaranse ao seguinte réxime xurídico: a) Os actos que o órgano delegado dite no exercicio das atribucións que se lle delegaron enténdense ditados polo órgano delegante –ex artigo 9.4 da Lei 40/2015, do 1 de outubro, de Réxime Xurídico do Sector Público–, correspondendo a este, en consecuencia, a resolución dos recursos de reposición que poidan interpoñerse. b) Os acordos adoptaranse conforme ás súas regras de funcionamento da Xunta de Goberno local. c) O exercicio das facultades por delegación deberá facerse constar nas resolucións que se diten, en conformidade co que dispón o artigo 9.4 da Lei 40/2015, do 1 de outubro, de Réxime Xurídico do Sector Público. d) O órgano delegante conservará as facultades de recibir información detallada da xestión da competencia delegada e dos actos e disposicións que emanen en virtude da delegación, e debe ser informado con anterioridade á adopción de decisións de trascendencia, de acordo co disposto no artigo 115 do ROF. e) A Alcaldía poderá revogar en calquera momento as delegacións que se efectúen seguindo as mesmas formalidades aplicadas para outorgalas. f) A Alcaldía poderá avocar en calquera momento o coñecemento dun asunto determinado de acordo co que dispón o artigo 10 da Lei 40/2015, do 1 de outubro, de Réxime Xurídico do Sector Público. g) O órgano delegado non poderá delegar nun terceiro as atribucións conferidas por delegación. CUARTO.–Esta resolución terá efectos desde o día da sinatura e terá carácter indefinido. QUINTO.–Ordear a súa publicación no Boletín Oficial da Provincia da Coruña, en cumprimento do que dispón o artigo 44 do ROF. SEXTO.–Dar conta ó Plenario municipal na primeira sesión que se celebre.” Val do Dubra, 9 de marzo de 2021. Asdo.: José Manuel Varela Ferreiro Alcalde